**Proračunski korisnik 14283 OSNOVNA ŠKOLA MILANA LANGA**

|  |
| --- |
| **Program:**  **DECENTRALIZIRANE FUNKCIJE** |
| Zakonske i druge pravne osnove programa: * Zakon o odgoju i obrazovanju u osnovnoj i srednjoj školi (NN 126/12 – pročišćeni tekst, 94/13, 152/14, 7/17, 68/18, 98/19 i 64/20),
* Uredba o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave koju Vlada RH donosi za svaku godinu,
* Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva koju Vlada RH donosi za svaku godinu.

Preuzevši 2001. godine osnivačka prava nad osnovnim školama Grada Samobora, Grad Samobor decentraliziranim sredstvima Ministarstva znanosti i obrazovanja osigurava osnovnim školama s područja Grada Samobora financijska sredstva za materijalne i financijske rashode škola, te financijska sredstva za kapitalne investicije u objekte školstva. |
| **Razvojna mjera** *(poveznica sa strateškim okvirom Provedbenog programa Grada Samobora za razdoblje 2021.- 2025.):**4. Odgoj i obrazovanje***Pokazatelji rezultata:**Sukladno Prilogu 1. Provedbenog programa Grada Samobora za razdoblje 2021. – 2025. |
| **Naziv aktivnosti/projekta u Proračunu: MATERIJALNI RASHODI** |
| Obrazloženje aktivnosti/projekta | Planirana sredstva |
| 2023. | PROMJENA | NOVO 2023. |
| U okviru aktivnosti planiraju se sredstva za redovno funkcioniranje osnovne škole. Većina planiranih rashoda financira se decentraliziranim sredstvima dodijeljenim temeljem Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave te Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva koje Vlada RH donosi za svaku godinu.OŠ Milana Langa vlastitim prihodima škole i prihodima po posebnim namjenama te Grad Samobor općim prihodima i primicima osiguravaju i dodatna financijska sredstva ukoliko su postojeća nedostatna za osiguravanje minimalnog financijskog standarda u školstvu, odnosno za ostvarenje temeljnog programa. Grad Samobor je za potrebe funkcioniranja škole osigurao sredstva za povećanje cijena energenata. Unutar ove aktivnosti planirana su i sredstva za udžbenike radnog karaktera koji se financiraju sredstvima Ministarstva znanosti i obrazovanja.Ishodište za raspodjelu sredstava temelji se na stvarnim troškovima iz prethodnih godina te iskazanim potrebama osnovne škole.Umanjuju se potrebna sredstva radi svođenja proračunskuh stavaka ka realnim potrebama do kraja godine. | **179.911** | **-32.478** | **147.433** |
| **Naziv aktivnosti/projekta u Proračunu: RASHODI ZA ZAPOSLENE – OŠ MILANA LANGA** |
| Obrazloženje aktivnosti/projekta | Planirana sredstva |
| 2023. | PROMJENA | NOVO 2023. |
| U ovoj aktivnosti planiraju se plaće i za zaposlene u OŠ Milana Langa koji se financiraju iz državnog proračuna na teret nadležnog ministarstva.Ishodište planiranih sredstava temelji se na broju zaposlenih učitelja i tehničko-administrativnog osoblja u školi te procjeni troškova za njihove plaće i ostala materijalna prava, sukladno kolektivnom ugovoru.Osnovna škola trenutno ima 73 zaposlenika, te se u okvirima tog broja planira zadržati navedeno povećanje, a ono se odnosi na povećanje plaća koje bi trebalo uslijediti u narednom periodu. | **1.390.085** | **-20.500** | **1.369.585** |
| **Naziv aktivnosti/projekta u Proračunu: ULAGANJA NA MATERIJALNOJ IMOVINI** |
| Obrazloženje aktivnosti/projekta | Planirana sredstva |
| 2023. | PROMJENA | NOVO 2023. |
| U aktivnosti su planirana sredstva za opremanje učionica i prostora/ureda u školi, te zajedničkih prostorija, nabavu informatičke opreme, uređaja i strojeva te knjiga za školsku knjižnicu na teret općih prihoda i primitaka Grada Samobora i prihoda za posebne namjene za potrebe programa produženog boravka te za nabavu udžbenika i obvezne lektire na teret Ministarstva znanosti i obrazovanja, a temeljem iskazanih potreba osnovne škole.Sredstva su planirana sukladno navedenim možebitnim potrebama učitelja za nesmetano i kvalitetno odvijanje nastavnog procesa( pomagala, uređaji, informatička oprema), potrebama tehničke službe i administrativnog osoblja za održavanje zgrada škole i vanjskog prostora – okoliša(strojevi, oprema…) te za potrebe kvalitetnog boravka djece u PB-u i funkcioniranja školske kuhinje i blagovaonice sukladno najnovijim smjernicama i standardima prehrane u školama.Budući da se unutar ove aktivnosti uvrštava većina ostvarenog viška poslovanja iz 2022. godine u II. rebalans proračuna, dolazi i do značajnijeg povećanja planiranih iznosa za ulaganja na materijalnoj imovini. | **29.356** | **-8.182** | **21.174** |
| **Pokazatelj uspješnosti** | **Definicija** | **Jedinica** | **Polazna vrijednost 2023.** | **Ciljana vrijednost 2023.** |  |  |
| Broj učenika | Osiguravanjem dodatnih financijskih sredstava od strane Grada Samobora osigurava se ravnomjeran razvoj školstva na području Grada Samobora  | Broj | 518 | 520 |  |  |
| Broj zaposlenih na teret državnog proračuna | Osiguranjem sredstava za rashode za zaposlene omogućuje se ostvarivanje prava na osnovnoškolsko obrazovanje | Broj | 61 | 63 |  |  |
| **Program: DODATNE POTREBE U OSNOVNOM ŠKOLSTVU** |
| Zakonske i druge pravne osnove programa:* Zakon o odgoju i obrazovanju u osnovnoj i srednjoj školi (NN 126/12 – pročišćeni tekst, 94/13, 152/14, 7/17, 68/18, 98/19 i 64/20),
* Pravilnik o mjerilima i načinu sufinanciranja širih javnih potreba za učenike osnovnih škola s područja grada Samobora kojeg gradonačelnica donosi za svaku školsku godinu
 |
| **Razvojna mjera** *(poveznica sa strateškim okvirom Provedbenog programa Grada Samobora za razdoblje 2021.- 2025.):.**4. Odgoj i obrazovanje***Pokazatelji rezultata:**Sukladno Prilogu 1. Provedbenog programa Grada Samobora za razdoblje 2021. – 2025. |
| **Naziv aktivnosti/projekta u Proračunu: IZBORNA NASTAVA I OSTALE IZVANNASTAVNE AKTIVNOSTI** |
| Obrazloženje aktivnosti/projekta | Planirana sredstva |
| 2023. | PROMJENA | NOVO 2023. |
| Grad Samobor za osnovne škole osigurava financijska sredstva za financiranje izborne nastave i ostalih izvannastavnih aktivnosti te ostalih programa u osnovnim školama. Unutar ove aktivnosti iskazani su sveukupni rashodi škola za izvannastavne aktivnosti koji se uz opće prihode i primitke Grada Samobora financiraju i pomoćima i donacijama (Fašnik, sportska natjecanja i dr.), kao i rashodi koji su potrebni za održavanje manifestacija škole a sve kroz program zadruge „Plemka“. Cilj je podizanje standarda učeničkog obrazovanja. Ishodište za planirane rashode temelji se na broju grupa izborne nastave i izvannastavnih aktivnosti te broju učenika, korisnika programa.Planirane su izvannastavne grupe španjolskog jezika, fotografije, robotike i domaćinstva.Uvrštenjem viškova prethodne godine, kao i uplaćenom pomoći ZG županije za smotru „Novigradsko proljeće“, dolazi se do iskazanog povećanja iznosa potrebnog na ovome rebalansu. | **13.009** | **2.384** | **15.393** |
| **Naziv aktivnosti/projekta u Proračunu: PRODUŽENI BORAVAK I ŠKOLSKA PREHRANA** |
| Obrazloženje aktivnosti/projekta | Planirana sredstva |
| 2023. | PROMJENA | NOVO 2023. |
| Grad Samobor za učenike prvih i drugih razreda OŠ Milana Langa osigurava financijska sredstva za 3 grupe produženog boravka. Grupe produženog boravka organizirat će se sve dok postoji potreba za istom ili do odluke Osnivača o prestanku iste.U produženom su boravku na teret osnivača, Grada Samobora, zaposlene tri osobe – učitelji razredne nastave – potencijalno se planira još jedna grupa za jesen sukladno traženju roditelja – čekat će se odluka Grada.U okviru ove aktivnosti Grad Samobor sufinancira i školsku prehranu za učenike slabijeg socijalnog statusa, učenike korisnike dječjeg doplatka, te u potpunosti financira prehranu trećeg odnosno svakog slijedećeg djeteta čija su braća/sestre polaznici predškolskog obrazovanja i/ili polaznici osnovne škole – sve ove, odnosno većinu potencijalnih troškova na sebe je preuzelo Ministarstvo znanosti i obrazovanja jer refundira 1,33 eura po djetetu/po danu za osiguravanje besplatne prehrane djece polaznika škole.Ishodište za planirane rashode temelji se na broju učenika i broju grupa produženog boravka, a školska prehrana planirana je sukladno broju učenika, korisnika školske kuhinje te sukladno broju učenika koji zadovoljavaju kriterije za financiranje ili sufinanciranje školske prehrane utvrđene Pravilnikom o mjerilima i načinu sufinanciranja širih javnih potreba za učenike osnovnih škola s područja grada Samobora, te onih koji su se prijavili i izjasnili da se žele besplatno hraniti u školskoj kuhinji.Ponajveći uzrok ovolikome povećanju iznosa na rebalansu unutar ove aktivnosti odnosi se upravo na refundacije MZO-a za školsku prehranu. | **345.952** | **-87.581** | **258.371** |
| **Naziv aktivnosti/projekta u Proračunu: OSTALI PROGRAMI U OSNOVNOM OBRAZOVANJU** |
| Obrazloženje aktivnosti/projekta | Planirana sredstva |
| 2023. | PROMJENA | NOVO 2023. |
| Grad Samobor osigurava sredstva za naknade članovima školskog odbora , sufinanciranje učenika u školi u prirodi, maturalna putovanja i Novigradsko proljeće. Unutar ove aktivnosti iskazani su sveukupni rashodi škola za ostale programe u osnovnom obrazovanju koji se financiraju pomoćima, donacijama te iz ostalih namjenskih izvora. Financiranje izleta učenika, radnih materijala, časopisa, ulaznica, prijevoza na izlete i izvan učioničku nastavu i sl.Ishodište za raspodjelu sredstava po školama temelji se na broju učenika, korisnika programa, stvarnim troškovima iz prethodnih godina te iskazanim potrebama osnovne škole. Povećanje unutar aktivnosti/programa radi mogućnosti isplata naknada članovima školskog odbora, povećane potrebe za podmirenjem troškova izleta učenika, radnih materijala i časopisa,ulaznica i prijevoza za učenike, te trošenje tekuće kapitalne donacije Udruženja obrtnika(2.124 eura) | **52.727** | **19.006** | **71.733** |
| **Naziv aktivnosti/projekta u Proračunu: ŠKOLSKA SHEMA** |
| Obrazloženje aktivnosti/projekta | Planirana sredstva |
| 2023. | PROMJENA | NOVO 2023. |
| Radi povećanja unosa svježeg voća i povrća te mlijeka i mliječnih proizvoda lokalnih proizvođača, kao i podizanja svijesti o značaju zdrave prehrane kod školske djece, u školskoj godini 2022./2023. i 2023/2024 nastavlja se s provedbom Školske sheme – besplatnih obroka voća, povrća i mlijeka za školsku djecu u svim osnovnim školama Grada Samobora.Ishodište za raspodjelu sredstava temelji se na ukupnom broju učenika po svakoj školi za raspodjelu voća i povrća te mlijeka i mliječnih proizvoda.Odobreni iznos OŠ Milana Langa odnosi se na 518 učenika za raspodjelu voća i povrća te mlijeka i mliječnih proizvoda.Radi osiguravanja plaćanja dobavljačima uslijed možebitnog povećanja cijena nakon turističke sezone i uslijed inflacije, planirano je povećanje na ovom rebalansu. | **6000** | **3000** | **9.000** |
| **Naziv aktivnosti/projekta u Proračunu: POMOĆNICI U NASTAVI FINANCIRANI IZ PRORAČUNA GRADA** |
| Obrazloženje aktivnosti/projekta | Planirana sredstva |
| 2023. | PROMJENA | NOVO 2023. |
| Projekt „Vjetar u leđa – faza V“ odobren je za školsku godinu 2022./2023. te nema informacija vezanih uz novi Javni poziv za osiguravanje pomoćnika u nastavi iz EU niti nacionalnih fondova. Kako djeca ne bi ostala bez potrebne podrške, u ovoj aktivnosti planiraju se sredstva za pomoćnike u nastavi na teret općih prihoda i primitaka Grada Samobora.Ishodište za raspodjelu sredstava temelji se na broju pomoćnika u nastavi te procjeni troškova za njihove edukacije, zdravstvene preglede, plaće i ostala materijalna prava. | **43.545** | **-27.916** | **15.629** |
|  |  |  |  |
| **Naziv aktivnosti/projekta u Proračunu: VJETAR U LEĐA – FAZA V – OŠ MILANA LANGA** |
| Obrazloženje aktivnosti/projekta | Planirana sredstva |
| 2023. | PROMJENA | NOVO 2023. |
| Grad Samobor za učenike s teškoćama u razvoju osigurava pomoćnike u nastavi ili stručne komunikacijske posrednike kako bi se tim učenicima osiguralo pravo na kvalitetno obrazovanje u cilju razvoja njihovih punih potencijala te jednakopravnog i aktivnog sudjelovanja u svim segmentima društva, a putem Projekta Vjetar u leđa - faza V. Osnovna škola trenutno ima 9 pomoćnika u nastavi, te kontinuirano ima potrebu za većim brojem istih jer bilježimo konstantan rast broja upisanih učenika s određenim posebnim potrebama, iz godine u godinu.Ishodište za raspodjelu sredstava temelji se na broju odobrenih pomoćnika u nastavi te procjeni troškova za njihove edukacije, zdravstvene preglede, plaće i ostala materijalna prava. – Smanjenje na ovom rebalansu je svođenje na iznos realiziranih troškova Faze V. koja je završila u 6. mjesecu 2023. | **44.788** | **-11.791** | **32.997** |
| **Naziv aktivnosti/projekta u Proračunu: VJETAR U LEĐA – FAZA VI – OŠ MILANA LANGA** |
| Obrazloženje aktivnosti/projekta | Planirana sredstva |
| 2023. | PROMJENA | NOVO 2023. |
| Kao i za fazu V., Grad Samobor za učenike s teškoćama u razvoju osigurava pomoćnike u nastavi ili stručne komunikacijske posrednike, a putem Projekta Vjetar u leđa - faza VI. Osnovna škola trenutno ima 9 pomoćnika u nastavi, te kontinuirano ima potrebu za većim brojem istih jer bilježimo konstantan rast broja upisanih učenika s određenim posebnim potrebama, iz godine u godinu.Ishodište za raspodjelu sredstava temelji se na iznosu dodijeljenih sredstava za ovaj dio provedbe projekta(do kraja kalendarske godine) od strane nadležnog proračuna. | **0** | **28.100** | **28.100** |
|  |  |  |  |
| **Pokazatelj uspješnosti** | **Definicija** | **Jedinica** | **Polazna vrijednost 2023.** | **Ciljana vrijednost 2023.** |  |  |
| Broj grupa izvannastavnih aktivnosti | Sufinanciranjem programa uključiti što veći broj učenika u izvannastavne programe | Broj grupa | 4 | 4 |  |  |
| Broj grupa programa produženog boravka za učenike | Osigurati siguran i kvalitetan boravak učenika u školi prije odnosno poslije nastave | Broj grupa | 2 | 3 |  |  |
| Broj pomoćnika u nastavi za realizaciju programa Vjetar u leđa – faza V | Zadržavanjem broja pomoćnika u nastavi osigurati postojeću realizaciju programa | Broj pomoćnika | 7 | 9 |  |  |
| Broj učenika koji primaju subvencije za prehranu | Broj učenika kojima Grad Samobor (su)financira prehranu (akt. 4.3. Subvencije i stipendije u obrazovanju, PPGS) | Broj | 162 | 0 |  |  |